TTW มั่นใจรายได้ปี 62 โตเกิน 6 พันลบ. รับความต้องการใช้น้ำขยับขึ้น 3%
TTW มั่นใจรายได้ปี 62 โตเกิน 6 พันลบ. รับความต้องการใช้น้ำขยับขึ้น 3%
TTW มั่นใจรายได้ปี 62 โตเกิน 6 พันลบ. รับความต้องการใช้น้ำขยับขึ้น 3%
30 ส.ค. 2562

นายสมเกียรติ ปัทมมงคลชัย ผู้อำนวยการฝ่ายบัญชีและการเงิน บริษัท ทีทีดับบลิว จำกัด (มหาชน) หรือ TTW เปิดเผยว่า บริษัทคาดรายได้ปี 62 จะเติบโตได้มากกว่าปี 61 ที่มีรายได้ 6,100 ล้านบาท เนื่องจากปริมาณการจำหน่ายน้ำที่เพิ่มขึ้นประมาณ 2-3% โดยจะสามารถจำหน่ายน้ำได้ 950,000 ล้านลูกบาศก์เมตรต่อวัน จากปริมาณความต้องการน้ำในพื้นที่อยู่อาศัยเพิ่มขึ้น รวมถึงกลุ่มลูกค้าอุตสาหกรรม
นอกจากนี้ บริษัทอยู่ระหว่างศึกษาเข้าลงทุนในธุรกิจน้ำประปาเพื่อบริโภคในกลุ่มประเทศแถบเอเชีย เบื้องต้นยังอยู่ขั้นตอนการศึกษา จึงยังไม่สามารถระบุรายละเอียดที่ชัดเจนได้
พร้อมกันนี้ บริษัทเตรียมเจรจาต่อสัญญาโครงการน้ำประปาใน จ.ปทุมธานี จากที่จะหมดอายุสัมปทานในปี 66 โดยเบื้องต้นจะเข้าไปเจรจาสัญญาเพิ่มเติมกับการประปาส่วนภูมิภาค (กปภ.) ในปี 65 โดยมีโอกาสที่จะได้รับการต่อสัญญาออกไปประมาณ 10 ปี